 **ОБЩИНА БЕЛОСЛАВ – ВАРНЕНСКА ОБЛАСT**

 Кмет: 05112 / 25-54 Факс: 05112 / 22-14

 Зам.кмет: 05112 / 35-70 beloslav.eu@gmail.com

 Зам.кмет: 05112 / 35-77 obshtina\_beloslav@beloslav.org

 Секретар: 05112 / 35-55 [www.beloslav.org](http://www.beloslav.org)

 Централа: 05112 / 35-53

**ДО**

**ОБЩИНСКИ СЪВЕТ БЕЛОСЛАВ**

**ДОКЛАДНА ЗАПИСКА**

**ОТ ДЕЯН ИВАНОВ ИВАНОВ – КМЕТ НА ОБЩИНА БЕЛОСЛАВ**

**Относно: Приемане на Правила за финансово подпомагане на «Проекти за насърчаване за изпълнение на мерки за подобряване на енергийните характеристики на многофамилни жилищни сгради, на територията на Община Белослав, включително производство на енергия от ВЕИ за собствени нужди на общите части от многофамилната жилищна сграда»**

**УВАЖАЕМИ ДАМИ И ГОСПОДА, ОБЩИНСКИ СЪВЕТНИЦИ,**

**І. Причините налагащи за изменението на правилата:**

1.Причините, налагащи приемането на **Правила за финансово подпомагане на «Проекти за насърчаване за изпълнение на мерки за подобряване на енергийните характеристики на многофамилни жилищни сгради, на територията на Община Белослав, включително производство на енергия от ВЕИ за собствени нужди на общите части от многофамилната жилищна сграда»** са свързани с участието на Община Белослав, в качеството си на асоцииран партньор по проект EN: “SireNERGY – Social Innovation In Renewable Energies” / BG: “Социални иновации във възобновяемите енергийни източници“, по Програма Интеррег Европа /№ 01C0278/ и насърчаване използването на енергия от възобновяеми източници и на територията на община Белослав.

**ІІ. Целите които си поставя приемането на правилата**:

Повишаване качеството на живот на територията на община Белослав, чрез изпълнение на мерки за подобряване на енергийните характеристики на многофамилни жилищни сгради, на територията на Община Белослав, включително производство на енергия от ВЕИ за собствени нужди на общите части от многофамилната жилищна сграда.

**ІІІ. Финансови и други средства, необходими за прилагането направилата**– Средствата за реализирането на «Проекти за насърчаване за изпълнение на мерки за подобряване на енергийните характеристики на многофамилни жилищни сгради, на територията на Община Белослав, включително производство на енергия от ВЕИ за собствени нужди на общите части от многофамилната жилищна сграда», се осигуряват в рамките на определените за целта собствени бюджетни средства на Община Белослав за съответната година.

**ІV. Очаквани резултати от прилагането на правилата:**

1.Подобряване енергийните характеристики на многофамилните жилищни сгради, находящи се на територията на Община Белослав, чрез прилагане на устойчиви интегрирани високоефективни енергийни мерки;

2. Достигане на по-висок клас на енергопотребление, намаляване на разходите за енергия и подобряване на експлоатационните характеристики за удължаване на жизнен цикъл на многофамилните жилищни сгради, находящи се на територията на Община Белослав.

 3.Постигане на спестяване на първична енергия **в общите части** на многофамилните жилищни сгради, находящи се на територията на Община Белослав;

4.Осигуряване на комфортни условия на жизнена среда в съответствие с критериите за устойчиво развитие в многофамилните жилищни сгради, находящи се на територията на Община Белослав.

5. Осигуряване на по-рентабилна експлоатация на сградите;

 6. Подобряване на екологичните характеристики на атмосферния въздух в град Белослав.

Предвид гореизложеното и на основание чл.21,ал.1, т.6 и т.23 и ал.2 от ЗМСМА, предлагам на Общински съвет Белослав следния проект на

**Р Е Ш Е Н И Е:**

1.Общински съвет Белослав приема Правила за финансово подпомагане на «Проекти за насърчаване за изпълнение на мерки за подобряване на енергийните характеристики на многофамилни жилищни сгради, на територията на Община Белослав, включително производство на енергия от ВЕИ за собствени нужди на общите части от многофамилната жилищна сграда», съгласно приложение към настоящото решение.

2. Общински съвет Белослав одобрява – Ред за кандидатстване по «Проекти за насърчаване за изпълнение на мерки за подобряване на енергийните характеристики на многофамилни жилищни сгради, на територията на Община Белослав, включително производство на енергия от ВЕИ за собствени нужди на общите части от многофамилната жилищна сграда», с приложените към него – Заявление, Декларация за информираност и съгласие**,** Проект на договор за изпълнение на проекти образец на Протоколза проведено общо събрание (ОС) на етажната собственост (ЕС).

**ДЕЯН ИВАНОВ:**

***Кмет на Община Белослав***